hotchpotch/miracl-hf-unified huggingface dataset:
Kaylyn Kyle
Kaylyn Kyle (s. 6. lokakuuta 1988 Saskatoon, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 101 maaottelua ja teki niissä kuusi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän pelasi myös vuoden 2011 MM-kilpailuissa. Hän oli pelipaikaltaan keskikenttäpelaaja.
Kyle edusti seuratasolla Vancouver Whitecapsiä, Seattle Reigniä, Boston Breakersiä, Houston Dashiä, Portland Thornsia ja Orlando Pridea sekä ruotsalaista Piteå IF:ää.
Javier Lambán
Javier Lambán Montañés (s. 19. elokuuta 1957 Ejea de los Caballeros) on espanjalainen sosialistisen työväenpuolueen poliitikko. Lambán on Aragonian itsehallintoalueen johtaja heinäkuusta 2015 alkaen. 
Javier Lambán on toiminut Aragonian sosialistisen työväenpuoleen (PSOE–Aragón) pääsihteerinä vuodesta 2012 alkaen. Hän on suorittanut historian tohtorin tutkinnon Zaragozan yliopistossa.
Yrjö Saarenpuu
Yrjö Saarenpuu (30. toukokuuta 1901 – 6. heinäkuuta 1919 Palalahti, Tulemajärvi) oli suomalainen Aunuksen retkikuntaan osallistunut vapaaehtoinen 18-vuotias lyseolainen joka teloitettiin sotaretken loppuvaiheissa kun hänen osastonsa miehet olivat ryöstäneet eräästä kirkosta elintarvikkeita ja rahaa.
Iistä kotoisin ollut Yrjö Saarenpuu kävi Oulun lyseota ja hän oli osallistunut Suomen sisällissotaan valkoisten puolella. Aunuksen retkellä hän kuului jääkärikapteeni Kalle Hyppölän johtamaan 1. rykmentin 2. pataljoonaan. Perääntyessään Aunuksesta Suomen rajaa kohti joukko Saarenpuun komppanian miehiä ryösti Vieljärven ortodoksisesta kirkosta nisujauhoa, viiniä ja jonkin verran rahaa. Saarenpuu ei osallistunut ryöstöön vaan oli jäänyt kirkon ulkopuolelle odottamaan sinne menneitä tovereitaan.
Tapahtumasta tehtiin ilmoitus päällystölle ja sen johdosta 27 Vieljärveltä kohti Suomen rajaa tulossa ollutta vapaaehtoista vangittiin. Pidätetyt suljettiin erääseen riiheen jossa he saivat olla ilman ruokaa ja juomaa kahden vuorokauden ajan. Heitä lähdettiin sitten viemään autolla naapurikylään jossa heidät oli määrä kenttäoikeuden tuomion perusteella kaikki ampua kirkonryöstön vuoksi. Paikalle saapui kuitenkin Saarenpuun komppanian päällikkö luutnantti Kallio joka toi tiedon että kylä oli tällä välin joutunut punaisten haltuun. Tuomiota muutettiin nyt niin että ryhmästä määrättiin ammuttavaksi yksi mies, maanviljelijän poika Wilhelm Viktor Ervasti (s. 1900) Oulujoelta ja lisäksi ryhmästä oli ammuttava toinen mies jonka arpa sai määrätä. Saarenpuu nosti kuolonarvan ja kun hän koetti vakuuttaa syyttömyyttään eräs paikalla ollut upseeri löi häntä kasvoihin ja käski pitää suun kiinni. Kuolemantuomiot oli määrännyt pataljoonan komentaja kapteeni Hyppölä.
Tuomiot pantiin täytäntöön Palalahdella 6. heinäkuuta, ampujina oli pataljoonan 3. komppanian miehiä. Saarenpuu kirjoitti omaisilleen edellisenä päivinä kirjeen joka julkaistiin myöhemmin sanomalehdissä.
Varatuomari Ahmavaara kuulusteli myöhemmin Suomeen palanneita luutnantti Kallion komppanian miehiä ja Saarenpuun lähimpiä tovereita. Kertomuksista ilmeni Saarenpuun syyttömyys ja lisäksi kapteeni Hyppölä ei ollut antanut Saarenpuun tovereiden tuoda Saarenpuun ruumista kotimaahan.
Lauren Sesselmann
Lauren Sesselmann (s. 14. elokuuta 1983 Stevens Point, Wisconsin, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 46 maaottelua mutta ei ole tehnyt yhtään maalia. Hän saavutti olympiapronssia Lontoossa 2012. Hän kuului Kanadan mestarijoukkueeseen Pan-Amerikan kisoissa vuonna 2011. Hän sai Kanadan kansalaisuuden vuonna 2010 ja pelasi Kanadan maajoukkueessa ensimmäisen kerran vuonna 2011.
Sesselmann on edustanut seuratasolla muun muassa Sky Blue FC:tä, Atlanta Beatiä, FC Kansas Cityä, Houston Dashiä ja Santa Clarita Blue Heatiä.
Kiinan tulvat 1931
Kiinan tulvat 1931 olivat yksi Kiinan pahimmista luonnonmullistuksista. Ne syntyivät Keski-Kiinan alueella ja vaikuttivat noin 52 miljoonan ihmisen elämään, surmaten heistä mahdollisesti noin kaksi miljoonaa.
Pahimmin tulvivia jokia olivat Jangtse, Huaijoki, Keltainenjoki ja Keisarinkanava. Ongelmia oli myös niin etelässä kuin Helmijoki ja niin pohjoisessa kuin Songhua ja Jalu, jotka virtaavat Koreaan päin.
Osa uhreista kuoli hukkumalla tai murskaantui vedessä ajelehtivien tavaroiden alle, mutta osa sai veden levittämiä kulkutauteja tai kuoli nälkään tulvien tuhottua ruokahuollon.
Tulvien syynä pidetään epäsuotuisan sään ja huonon suunnittelun yhdistelmää. Jokien varrelle rakennetut penkereet estivät veden leviämisen normaaleille tulvaniityille, ja kuivaa kautta seurasi pitkä sateinen jakso.
Kelly Parker
Kelly Parker (s. 8. maaliskuuta 1981 Regina, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 40 maaottelua ja teki niissä kolme maalia. Hän saavutti olympiapronssia Lontoossa 2012. Hän pelasi myös vuoden 2011 MM-kilpailuissa ja voitti kultaa saman vuoden Pan-Amerikan kisoissa. Hän oli pelipaikaltaan keskikenttäpelaaja.
Parker edusti seuratasolla muun muassa Sky Blue FC:tä, Western New York Flashiä ja Atlanta Beatiä sekä saksalaista SC Freiburgia.
Rannalla
Rannalla voi tarkoittaa ainakin seuraavia:
Eero Permi
Eero Pietari Permi (vuoteen 1935 Prami, 29. maaliskuuta 1914 Raahe – 26. huhtikuuta 1990 Raahe) on ollut suomalainen pappi ja kirjailija.
Permin isä oli tullimies Waltteri Alfred Prami ja äiti Selma Kustaava Sillanpää. Suvulla oli merimiestausta. Hän avioitui kansakoulunopettaja Katri Elisabet Rädyn (k. 1984) kanssa. Perheeseen syntyi kaksi poikaa ja tytär. Jäätyään leskeksi hän avioitui nuorisonohjaaja Aino Tuikkalan kanssa.
Permi suoritti ylioppilastutkinnon 1934 Raahen keskikoulun jatkoluokilta. Hän opiskeli teologiaa Helsingin yliopistossa ja valmistui sacri ministerii candidatukseksi 1938. Papiksi hänet vihittiin samana vuonna. Pastoraalitutkinnon hän suoritti 1943 ja ylemmän pastoraalitutkinnon 1951.
Permin työura aukeni Raahen ja Saloisten ylimääräisen papin virassa 1938. Vastaavassa virassa hän toimi Sotkamossa 1938-39, Sumiaisissa 1941 sekä Paltamossa 1944-48. Kuopion hiippakunnan pyhäkoulupapin tehtävässä hän oli 1948-50 sekä Viekijärven ylimääräisenä pappina 1950-51. Himangan kirkkoherrana Permi toimi 1951-54 ja Raahen kirkkoherrana 1954-77, jolloin hän jäi eläkkeelle.
Sivutoimenaan Permi toimi Kainuun kristillisen kansanopiston opettajana 1945-48. Edelleen hän oli Raahen rovastikunnan Iääninrovastina 1956-70, Oulun tuomiokapitulin asessorina 1957-63 sekä kirkolliskokousedustajana 1958, 1963, 1965, 1968 ja 1971.
Permille on myönnetty rovastin arvo. Sotilasarvoltaan hän oli yliluutnantti ja ansioistaan hänelle myönnettiin ansiomerkit VR 4 II. k., VR 4. ja SVR J 1.
Raahen Pekka -kunniakansalaisuus Permille myönnettiin 1987. Raahen Pekka on henkilö, joka on toiminut pitkään jollakin kulttuurin tai kotiseututyön alueella. Hän on tunnettu raahelainen tai tuo ulkoraahelaisena tunnetuksi myönteisesti kotiseutuaan.
Raahen seurakunnan pitkäaikainen suntio Martta Keränen oli testamentannut omaisuutensa kirkon kaunistusrahastoon. Eero Permi ideoi kalastaja-aiheen 70-vuotispäivillään lasimaalaukseksi. Kuorin eteläpuoleiseen ikkunaan vuonna 1988 valmistui taiteilija Matti Lammen suunnittelema ja lasitusliike Wuorio Oy:n tekemä lasimaalaus "Minä teen teistä ihmisten kalastajia." Keräsen testamentti toteutui lasimaalauksena.
Permin kirjoittamista teoksista on Raahen murteella kirjoitettu "Suomen Helemi : muistelmia vanahan ja vähä uuvvemmanki Raahen ajoilta."
Emily Zurrer
Emily Zurrer (s. 12. heinäkuuta 1987 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 82 maaottelua ja tehnyt kolme maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 ja vuoden 2011 MM-kilpailuissa. Hän on pelipaikaltaan puolustaja.
Seuratasolla Zurrer on pelannut kotimantereensa lisäksi myös Saksassa SG Essen-Schönebeckissä sekä Ruotsissa Dalsjöforsin ja Jitexin joukkueissa.
Valtteri Puustinen
Valtteri Puustinen (s. 4. kesäkuuta 1999 Kuopio) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä. Puustinen laukoo oikealta.
Puustinen on Kalevan Pallon kasvatti. Hän voitti seurassa kauden 2015–2016 päätteeksi B2-nuorten Suomenmestaruuden. Kaudeksi 2016–2017 Puustinen siirtyi Hämeenlinnan Pallokerhon B-nuoriin.
Kesäkuussa 2018 Puustinen teki 2+1-vuotisen juniorisopimuksen HPK:n SM-liigajoukkueen kanssa. Hän teki liigadebyyttinsä kauden 2018–2019 kahdeksannella kierroksella 5. lokakuuta 2018 vieraissa KooKoota vastaan. Puustinen merkittiin HPK:n nelosketjun oikeaan laitaan Filip Riskan ja Jaakko Kuusiston viereen. Hän sai ottelussa jääaikaa 5.55 minuuttia ja Puustinen keräsi ottelusta teholukeman +1. Liigauransa avausmaalin hän teki kuudennessa ottelussaan 17. lokakuuta 2018 ylivoimalla Kalevan Palloa vastaan.
Puustinen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Puustinen valittiin Kanadaa vastaan pelatun puolivälieräottelun päätteeksi Suomen ottelun parhaaksi pelaajaksi.
Erin McLeod
Erin McLeod (s. 26. helmikuuta 1983 St. Albert, Alberta, Kanada) on kanadalainen jalkapalloilija, pelipaikaltaan maalivahti. Hän on pelannut Kanadan naisten maajoukkueessa 116 maaottelua. Hän on ollut saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 sekä kolmissa MM-kilpailuissa vuosina 2007, 2011 ja 2015. Vuoden 2016 olympialaiset Riossa jäivät häneltä väliin pahan polvivamman vuoksi.
McLeod pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.
Seuratasolla McLeod on pelannut kotimantereensa lisäksi myös Ruotsissa Dalsjöforsissa ja Rosengårdissa sekä Saksassa Jenan ja Sandin joukkueissa.
McLeodin puoliso on jalkapalloilija Ella Masar.
Thomas Watson
Thomas Watson voi tarkoittaa ainakin seuraavia:
Dolores Delgado
Dolores Delgado García (s. 1962 Madrid) on espanjalainen poliitikko. Delgado on Espanjan oikeusministeri kesäkuusta 2018 lähtien.
Aiemmin Delgado toimi 25 vuoden ajan Espanjan valtakunnallisen ylioikeuden ("Audiencia Nacional") syyttäjänä. Hän työskenteli huumeiden laittoman kaupan ja ETA:n terrorismin parissa. Hän oli jihadismi-terrorismin koordinoiva syyttäjä.
Vuonna 2007 Delgado toimi syyttäjänä Argentiinan entisen upseerin Adolfo Scilingon oikeusjutussa, jossa tämä tuomittiin vankeuteen rikoksesta ihmisyyttä vastaan. Vuonna 2013 Delgado vastusti Hervé Falcianin luovutusta Sveitsiin.
Delgado on suorittanut oikeustieteen lisensiaatin tutkinnon.
Brittany Timko
Brittany Timko Baxter (o.s. Timko, s. 5. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 132 maaottelua ja tehnyt viisi maalia. Hän on saavuttanut olympiapronssia Lontoossa 2012. Hän on pelannut myös Pekingin olympialaisissa 2008 sekä vuosien 2003, 2007 ja 2011 MM-kilpailuissa. Hän oli voittamassa Pan-Amerikan kisojen mestaruutta vuonna 2011. Ensimmäisen aikuisten maaottelunsa hän pelasi 16-vuotiaana vuonna 2002. Hän on pelipaikaltaan puolustaja.
Seuratasolla Timko Baxter on edustanut Vancouver Whitecapsia, australialaista Melbourne Victorya, ruotsalaista Piteå IF:ää, saksalaista SG Essen-Schönebeckiä sekä vuodesta 2014 Seattle Soundersia.
Bolsenanjärvi
Bolsenanjärvi () on Keski-Italiassa Lazion alueen pohjoisosassa sijaitseva kraatterijärvi. Muodoltaan soikeaa järveä ympäröi Volsinin vuoristo. Nimensä järvi on saanut Bolsenan pikkukaupungilta, joka sijaitsee järven koillisrannalla.
Bolsenanjärven seutu oli aikoinaan vulkaanisesti aktiivista. Järvi syntyi arviolta 300 000 vuotta sitten kalderaan eli tulivuoren romahtamisen muodostamaan kulhomaiseen tuliperäiseen muodostumaan.
Bolsenanjärven ainoa laskujoki on järven etelärannasta alkava Marta, joka johtaa Tyrrhenanmereen. Joen suussa sijaitsee pikkukaupunki, jonka nimi on niin ikään Marta. Bolsenanjärvellä on kaksi pienehköä saarta: Isola Bisentina (17 ha) lännessä ja Isola Martana (10 ha) etelässä. Bisentinan saaren asutushistoria ulottuu etruskien ja roomalaisten aikakauteen.
Bolsenanjärveä reunustavat kunnat ovat koillisesta myötäpäivään Bolsena, Montefiascone, Marta, Capodimonte, Gradoli, Grotte di Castro ja San Lorenzo Nuovo.
Bolsenanjärven ympäristö on DOC-viinien Est! Est!! Est!!! ja "Aleatico di Gradoli" viljelyseutua.
USCYBERCOM
U.S. Cyber Command (USCYBERCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command).
USCYBERCOM suunnittelee, koordinoi ja ohjaa puolustushallinnon tietoverkkojen toimintaa ja puolustusta. Tehtävänä on myös valmistautua ja suunnitteilla sotilaallisia kyberoperaatioita, jotta varmistetaan Yhdysvaltain ja liittoutuneiden toimikyky.
U.S. Cyber Command (USCYBERCOM) sijaitsee Fort Meadessa, Marylandin osavaltiossa. Se on Yhdysvaltain 10. sotatoimialueen päämaja. Kenraali Keith Alexander nimitettiin vuonna 2009 johtamaan U.S. CYBERCOM -yksikköä, joka vastaa Yhdysvaltojen sotilaallisista kyberoperaatioista.
Jonelle Filigno
Jonelle Filigno (s. 24. syyskuuta 1990 Mississauga, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa 71 maaottelua ja tehnyt 11 maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on ollut mukana myös Pekingin olympialaisissa 2008 sekä vuosien 2011 ja 2015 MM-kilpailuissa. Hän on pelipaikaltaan hyökkääjä.
PATH (ympäristömuuttuja)
PATH eli hakupolku on ympäristömuuttuja Unix-tyylisissä käyttöjärjestelmissä, DOS, OS/2, sekä Microsoft Windows, jossa määritellään joukko hakemistoja , jossa suoritettavat ohjelmat sijaitsevat. Yleensä jokaisella suoritettavalla prosessilla tai käyttäjän istunto on oma PATH-asetus.
Multics kehitti ajatuksen hakupolusta. Varhainen Unix shell haki ohjelmia vain codice_1 hakemistosta, mutta Version 3 Unix aikana hakemisto oli liian suuri ja siten codice_2 ja hakupolusta tuli osa käyttöjärjestelmää.
POSIX ja Unix-tyylisissä käyttöjärjestelmissä, codice_3 muuttuja on määritelty listana yhdestä tai useammasta hakemistosta puolipisteellä (codice_4) eroteltuna. .
Hakemistot codice_5-muuttujassa ei ole tarkoitettu escapettavaksi, mikä tekee siitä mahdotonta, että puolipiste codice_4  olisi hakemiston nimessä.
Väliaikaiset tiedostot
Väliaikaiset tiedostot (.TMP), ovat tiedostoja, jotka on luotu tilapäisesti sisältämään tietoja, kunnes uusi tiedosto on luotu. Sen voi luoda tietokone-ohjelma erilaisiin tarkoituksiin; lähinnä silloin, kun ohjelma ei voi varata tarpeeksi muistia sen tehtäviin, tai kun ohjelma toimii tietojen kanssa, joissa on suurempi osoiteavaruus kuin arkkitehtuurissa, tai primitiivisenä muotona []prosessien välisenä kommunikaationa .
Modernit käyttöjärjestelmät hyödyntävät näennäismuistia, mutta sovellukset jotka käyttävät paljon dataa (esim. videonmuokkausohjelmat), voivat joutua luomaan väliaikaistiedosto(ja).
Matthias Schoenaerts
Matthias Schoenaerts (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin.
Hänen ensimmäinen roolinsa oli 13-vuotiaana elokuvassa "Punapappi Adolf Daens" ("Daens", 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat "Black Book" ("Zwartboek", 2006), "Painajainen Antwerpenissa" ("Linkeroever", 2008), "Luihin ja ytimiin" ("De rouille et d'os", 2012), "Blood Ties" ("Blood Ties", 2013), "Ranskalainen sarja" ("Suite Française", 2014), "Kaukana maailman menosta" ("Far from the Madding Crowd", 2015), "Tanskalainen tyttö" ("The Danish Girl", 2015) ja "Red Sparrow" ("Red Sparrow", 2018). Hän on näytellyt useissa televiosarjoissa, kuten Suomessakin Yle:llä nähdyssä "Viinakeisarin salaisuus" ("De smaak van De Keyser", 2008-2009). Näyttelijäntyön lisäksi hän on tehnyt graffititaidetta 16-vuotiaasta asti. Hän on myös toiminut Louis Vuittonin vaatemallina.
Hän syntyi Antwerpenissä flaamilaiseen perheeseen. Hänen isänsä (1925–2006) oli näyttelijä ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska).
Kimoa
Kimo on espanjalainen vaatteiden ja asusteiden jälleenmyyjä, jonka pääkonttori sijaitsee Espanjassa. Brändin on perustanut espanjalainen Formula 1 -kuljettaja Fernando Alonso.
Kimoa toimii ja myy tuotteita nettikaupan välityksellä yli 150 maahan. Yhtiö tekee esimerkiksi paitoja, uimapukuja, villapaitoja, kenkiä, aurinkolaseja ja hattuja.
Kimoasta tuli tammikuussa 2018 McLarenin sponsori monivuotisella sopimuksella.
Kimoan logo näkyy esimerkiksi McLarenin autossa.
Lucile Desmoulins
Lucile Desmoulins (o.s. Duplessis; 1771 lähellä Pariisia – 13. huhtikuuta 1794 Pariisi) oli Ranskan vallankumouksen aikaisen poliittisen vaikuttajan Camille Desmoulinsin vaimo, joka tuomittiin kuolemaan ja teloitettiin miehensä oikeudenkäynnin yhteydessä.
Lucile Duplessis’n isä oli varakas ja korkea virkamies Ranskan valtiovarainministeriössä. Hän nai joulukuussa 1790 itseään kymmenen vuotta vanhemman asianajaja Camille Desmoulinsin, joka oli vallankumouksen jälkeen kohonnut tunnetuksi lehtimieheksi ja poliittiseksi kirjailijaksi. Heille syntyi vuonna 1792 yksi poika, Horace. Lucile tunsi miehensä kautta jakobiinien tärkeimmät johtajat ja emännöi joskus näiden kokouksia.
Kun Camille Desmoulins vangittiin Maximilien Robespierren määräyksestä 30. maaliskuuta 1794, Lucile teki kaikkensa, jopa vedoten henkilökohtaisesti Robespierreen, saadakseen miehensä vapautettua. Myös Lucile vangittiin 4. huhtikuuta, kun Louis Antoine de Saint-Just syytti häntä vastavallankumouksellisen vankilakapinan suunnittelusta. Tämän jälkeen Camille Desmoulins, hänen vaikutusvaltainen liittolaisensa Georges Danton ja joukko heidän tukijoitaan tuomittiin kuolemaan käyttämällä todisteena väärennettyä asiakirjaa, jonka mukaan Lucile olisi juonitellut tasavaltaa vastaan. Camille teloitettiin giljotiinilla 5. huhtikuuta, Lucile 13. huhtikuuta. Samassa yhteydessä Lucilen kanssa teloitettiin myös aiemmin teloitetun Desmoulinsin poliittisen vastustajan Jacques Hébertin leski.
Suomen urheilu 1954
Suomen urheilu 1954 käsittelee vuoden 1954 merkittäviä uutisia ja tapahtumia suomalaisessa urheilussa.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
George Smith
George Smith -nimisiä henkilöitä ovat:
Mindustry
Mindustry on Anukenin luoma Tornipuolustuspeli, joka on julkaistu Windowsille, Macintoshille, Linuxille, Androidille ja IOS:lle. Peli on voittanut GDL - Metal Monstrosity -pelijamin.
Kameraseura (yhdistys)
Kameraseura on Helsingissä toimiva valokuvauksen harrastajen yhdistys, joka on perustettu 1921 nimellä Helsingin Amatööri-valokuvaajat ry (HAV).
Seuralla on noin tuhat jäsentä, ja se on alan suurin Suomessa. Seura julkaisee Kamera-lehteä, nimellä Kameraseuran Uutiset perustettua jäsenlehteä, joka alkaa myöhemmin ilmestyä verkossa nimellä Uutisvahti, järjestää koulutusta, kilpailuja ja näyttelyitä sekä jakaa stipendejä. Seura on myös julkaissut valokuvakirjoja. Seuran piirissä on toiminut ja toimii erilaisia kerhoja.
Seuran ensimmäinen puheenjohtaja oli Erland Piirinen. Seuran ”virallinen äänenkannattaja” oli vuosina 1926-1931 HAV:n toimittama ja Suomen Valokuvakauppiaiden yhdistyksen kustantama Valokuvaus-lehti. Seuran nimi muuttui 1929 Kameraseura ry:ksi (KS). Seura on vuonna 1932 perustetun Suomen Kameraseurojen liiton (SKsL) perustajajäsen.
Jussi Sudenlehti
Jussi Sudenlehti (ent Sutinen) (s. 1982 Kokemäki) on turkulainen kirjailija, tietokirjailija, psykoterapeutti ja muusikko. Sudenlehti työskentelee esiintyjänä, kouluttajana ja työnohjaajana ja hän on julkaissut muun muassa yhteiskunnallisia aiheita käsittelevän lastenkirjatrilogian. Trilogian ensimmäinen osa Sininen talo kertoo huostaanotosta, ja sen on kuvittanut Juulia Terho. Toinen osa Suurerhe käsittelee eroa ja uusperhettä, kolmas Kiireellisten talo läheisen kuolemasta ja surusta. Kuvittaja Katrin Ehrlich on kuvittanut kaksi jälkimmäistä. Lisäksi Sudenlehti on julkaissut kaksi runokokoelmaa: Kuolleiden kaupunkien muistikirja (Savukeidas) ja Valkoinen huone (Robustos). Sudenlehti on ollut mukana kirjoittamassa ja toimittamassa kahta tietokirjaa, jotka ovat Perheen suojassa ja Tulevaisuuden lastensuojelu. WSOY julkaisee Sudenlehden esikoisromaanin Christian vuonna 2019.
Sudenlehden puoliso on muusikko Alina Sudenlehti (ent. Lehti) jonka kanssa Jussi Sudenlehti tekee yhdessä musiikkia.TietokirjatLevytykset
Aleksanteri Roomalainen
Pyhä Aleksanteri Roomalainen oli kristitty pyhimys ja marttyyri. Hänen kuolinpäivänsä on tuntematon, mutta hänen kerrotaan kristityksi julistautumisensa jälkeen menehtyneen marttyyrinä Italian Roomassa 38 seuralaisen kanssa, joiden nimiä ei myöskään tiedetä. Pyhimyksen muistopäivää vietetään 9. helmikuuta. Bollandistit uskovat Aleksanteri Roomalaisen olevan identtinen Kreikan Kyproksen Solissa kuolleen Aleksanterin kanssa, jota muistetaan myös 9. helmikuuta.
Luterilainen kirkko Afrikassa - Beninin synodi
Luterilainen kirkko Afrikassa - Beninin synodi () on luterilainen kirkko, joka toimii Beninissä. Kirkon jäsenmäärä on noin 400.
Kirkon historia alkaa vuodesta 1996, jolloin Ghanan evankelis-luterilainen kirkko aloitti Beninissä lähetystyön yhdysvaltalaisen Missouri-synodin tukemana. Beniniin yritettiin jo aiemmin perustaa tunnustusluterilaista kirkkoa, mutta ELA-SBe perustettiin vasta 2012 ja rekisteröitiin virallisesti 2014.
Kirkolla on viisi seurakuntaa ympäri Beniniä, joissa on noin 400 jäsentä. Kirkko kuuluu Kansainväliseen luterilaiseen neuvostoon.
Bonneville (Haute-Savoie)
Bonneville on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 30 kilometriä Geneven kaupungista kaakkoon.
Kunnan nähtävyyksiä on 1200-luvulla rakennettu linna Château de Bonneville. Se on tyypillinen savoijiainen puolustuslinna. Ne rakennettiin säännöllisen neliön muotoiseksi, jonka jokaisessa kulmassa oli sylinterimäinen torni. Linnan torneista vain kaksi on säilynyt. Linna muutettiin vankilaksi 1500-luvulla, jollaisena se toimi toisen maailmansodan loppuun saakka.
Luettelo Portugalin laivaston miinanraivaajista ja miinantorjunta-aluksista
Luettelo Portugalin laivaston miinanraivaajista ja miinantorjunta-aluksista sisältää Portugalin laivaston miinanraivaajat ja miinantorjunta-alukset.
Ruskatrööttä
Ruskatrööttä on joka vuosi järjestettävä puhallin- ja lyömäsoittajien yhteinen leiriviikonloppu. Ruskatrööttä järjestetään Pohjois-Karjalan, Etelä-Karjalan, Savon ja Kainuun alueella. Ruskatrööttä järjestetään siis Itäisen Suomen alueella. Ruskatrööttä kokoaa vuosittain keskimäärin 300 soittajaa. Soittajat ovat pääsääntöisesti näiltä alueilta.
Ruskatrööttään kokoontuu yhden viikonlopun ajaksi soittajia, joiden osaamistaso vaihtelee aloittelijoista puoli-ammattilaisiin. Osa soittajista on aloittanut soittamisen juuri ennen Ruskatrööttää, ja osa soittajista soittaa harrasteorkestereissa.
Ruskatröötässä soittaa viisi orkesteria. E-orkesterissa soittaa soittoharrastuksen aloittaneet, ja A-orkesterissa soittajat ovat käytännössä puoliammattilaisia.
Vuonna 2018 Ruskatrööttä järjestettiin 5.10.2018 - 7.10.2018 Kuopiossa, vuonna 2017 Lieksassa ja vuonna 2016 Kiteellä.
Ruskatröötässä on monia eri soittimia esimerkiksi tuuba, pasuuna, fagotti, käyrätorvi, trumpetti, klarinetti, oboe, saksofoni, lyömäsoittimia (esim. rummut ja tamburiini) ja poikkihuilu.
2018 Kuopio https://www.facebook.com/ruskatrootta2018/
2017 Lieksa
2016 Kitee
2015 Iisalmi
2009 Kajaani
Jasmonihappo
Jasmonihappo (CHO) on karboksyylihappoihin kuuluva orgaaninen yhdiste. Jasmonihappo on merkittävä kasvihormoni ja sillä on rooli muun muassa kasvin kasvun säätelyssä ja puolustautumisessa kasvinsyöjiä vastaan.
Jasmonihappo on huoneenlämpötilassa siirappimaista nestettä. Yhdiste on optisesti aktiivista ja sen kiertokyky kloroformiliuoksessa on -83,5. Jasmonihappoa eristettiin ensimmäisen kerran jasmiineista, mutta sitä on sen jälkeen eristetty useista muistakin kasveista. Jasmonihappoa esiintyy kaikissa kasvinosissa, erityisesti kasvavissa osissa. Kasvit muodostavat sitä lähtien linoleenihaposta hapettavien lipoksigenaasientsyymien ja syklisoivien entsyymien katalysoimana. Jasmonihapon vaikutukset kasvihormonina muistuttavat abskissihapon vaikutuksia. Suurina pitoisuuksina se muun muassa estää kasvin kasvua ja indusoi siementen kypsymistä. Kasvin vahingoittuessa jasmonihappo aktivoi geenejä, jotka ohjaavat proteinaasi-inhibiittoreiden tuotantoa. Nämä yhdisteet ovat osa kasvien suojautumismekanismeja vaurioiden ja kasvinsyöjien varalta. 
Kasveissa jasmonihaposta muodostuu myös metyylijasmonaattia ja jasmonia, joilla on niin ikään merkitystä kasvihormoneina.
Suomen urheilu 1955
Suomen urheilu 1955 käsittelee vuoden 1955 merkittäviä uutisia ja tapahtumia suomalaisessa urheilussa.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Stephanie
Stephanie on naisen etunimi. Nimen kirjoitusasuja eri kielissä ovat myös Stéphanie ranskankielisissä ja Stefanie varsinkin saksankielisissä maissa.
Stephanie on naispuolinen vastine miehen etunimelle Stephen tai Steven, joka on kreikkalaisperäisen "Stephanos"-nimen englanninkielinen vastine. Samaa alkuperää ovat myös esimerkiksi ruotsinkieliset miehennimet Stefan ja Staffan, suomenkieliset miehennimet Tapani, Tahvo ja Teppo sekä naisennimet Fanni ja Fanny.
Suomessa nimi Stephanie on Väestörekisterikeskuksen tietojen mukaan annettu lokakuuhun 2018 mennessä noin 480 henkilölle, joista suurin osa on 1980- ja 1990-luvulla syntyneitä. Muodossa Stéphanie nimi on annettu noin 50 ja muodossa Stefanie hieman yli 250 henkilölle.
Vuodesta 2020 lähtien Stephanien nimipäivä on suomenruotsalainen kalenterin mukaan 26. joulukuuta, Stefanin päivänä eli tapaninpäivänä.
Togon luterilainen kirkko
Togon luterilainen kirkko () on luterilainen kirkko, joka toimii Togossa. Kirkon jäsenmäärä on noin 8 000.
Kirkon historia juontaa juurensa yhdysvaltalaisen Missouri-synodin Togossa vuonna 1980 aloittamasta lähetystyöstä. Kirkko perustettiin virallisesti vuonna 2009.
Kirkolla on 45 seurakuntaa ympäri Togoa, joissa on yhteensä noin 8 000 jäsentä. Kirkko kuuluu Kansainväliseen luterilaiseen neuvostoon.
Tämä maa on minun
Tämä maa on minun voi tarkoittaa ainakin seuraavia:
Ugandan luterilainen kirkko
Ugandan luterilainen kirkko () on luterilainen kirkko, joka toimii Ugandassa. Kirkon jäsenmäärä on noin 50 000.
Kirkko on syntynyt vuonna 1993 Ghanan evankelis-luterilaisen kirkon yhteistyössä yhdysvaltalaisen Missouri-synodin kanssa tekemän lähetystyön tuloksena.
Kirkolla on 140 seurakuntaa ympäri Ugandaa, joissa on noin 50 000 jäsentä. Kirkko kuuluu Kansainväliseen luterilaiseen neuvostoon.
Cluses
Cluses on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 45 kilometriä Geneven kaupungista kaakkoon.
Kaupunki on kehittynyt Arvejoen ylittävän sillan ympärille. Silta on alun perin roomalaisten rakentama, mutta se kunnostettiin nykyiselleen keskiajalla. Vuonna 1301 Clusesta tuli itsenäinen kaupunki Faucignyn baroni Huguesin myöntämällä oikeudella. Arvejoen laakso oli maatalousvaltaista aluetta, mutta vuonna 1720 Claude-Joseph Balaloud toi sinne kellonvalmistustaidon. Kaupunkiin syntyi lukuisia perheyrityksiä, jotka valmistivat kellon osia. Vuonna 1848 kaupunkiin perustettiin kuninkaallinen kellonvalmistuskoulu. Tätä aiemmin vuonna 1844 kaupunki tuhoutui tulipalossa, mutta se rakennettiin uudestaan arkkitehti Francois Justinin suunnitelmien mukaan.
Sportmagasinet
Sportmagasinet on Ylen ruotsinkielinen makasiinityyppinen urheiluohjelma.
Sportmagasinet alkoi 1985, ja se päättyy vuoden 2018 lopussa. Sillä oli parhaimmillaan 200 000–300 000 katsojaa, myös suomenkielisiä. Ohjelmapaikan muutokset ja mahdollisesti myös ohjelmatyypin vanheneminen pudottivat katsojamäärät heikoimmillaan 10 000 katsojaan.
Ohjelman toimittajia ovat olleet muun muassa Kaj Kunnas ja Leif Lampenius.
USS Indiana (SSN-789)
USS Indiana (SSN-789) on Yhdysvaltain laivaston Virginia-luokan ydinsukellusvene.
Alus tilattiin 22. joulukuuta 2008 Northrop Grummanin Newport News Shipbuildingiltä Virginiasta, missä köli laskettiin 16. toukokuuta 2015. Alus kastettiin 29. huhtikuuta 2017 kumminaan amiraali Kirkland H. Donaldin puoliso Diane Donald ja laskettiin vesille 4. kesäkuuta. Alus luovutettiin 25. kesäkuuta koeajojen jälkeen laivastolle, joka otti aluksen palvelukseen 29. syyskuuta 2018 Port Canaveralissa Floridassa.
Alus oli 4. lokakuuta laiturissa Norfolkin laivastotukikohdassa.
Hukan enkelit
Hukan enkelit on Seppo Jokisen kirjoittama jännitysromaani.
Tilanne alkaa moottoripyöräkolarista öisellä Tampereella.
Hiukan myöhemmin löytyy neliraajahalvaantuneen miehen ruumis eräältä parkkipaikalta; hänen sähköpyörätuolinsa on kauempana pensaikossa - eli kyseessä on murha!
Koskinen saa kiverän jutun tutkittavakseen; merkillistä osaa näyttelee halvaantuneiden miesten ryhmä joka käyttää nimikettä Hukan Enkelit; he ovat vakavasti alkoholisoituneita ja monenlainen harmin aihe kaikille.
Koskinen kerää tietoja ja karmiva totuus jutun takana selviää lopulta.
USS Colorado (SSN-788)
USS Colorado (runkonumero SSN-788) on Yhdysvaltain laivaston Virginia-luokan ydinsukellusvene.
Alus tilattiin 22. joulukuuta 2008 General Dynamics Electric Boat Divisioonalta, missä köli laskettiin 7. maaliskuuta 2015. Alus kastettiin 3. joulukuuta 2016 kumminaan laivastoministeri Raymond E Mabus, Jr.:n tytär Annie Mabus ja laskettiin vesille 29. joulukuuta. Alus luovutettiin 21. syyskuuta 2017 koeajojen jälkeen laivastolle, joka otti aluksen palvelukseen 17. maaliskuuta 2018 New Londonin sukellusvenetukikohdassa.
General Dynamics Electric Boat Division vastaanotti 30. maaliskuuta 2018 aluksen muutostyötilauksen, jonka arvo oli 14,7 miljoonaa Yhdysvaltain dollaria. Tilauksen piti valmistua syyskuun loppuun mennessä.
Virpiniemi (täsmennyssivu)
Virpiniemi tarkoittaa seuraavia asioita:
Virpiniemen hyppyrimäet
Virpiniemen hyppyrimäet on kolmen hyppyrimäen muodostama mäkihypyn suorituspaikka Haukiputaalla Oulussa.
Virpiniemen hyppyrimäen K-piste sijaitsee 38 metrissä ja sen alastulorinteessä on muovitus.
Kesämäkiennätyksen 38,0 metriä on hypännyt Eemeli Kurttila.
Fillière
Fillière on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Fillièrejoen laaksossa, noin 20 kilometriä Annecyn kaupungista koilliseen.
Kunta muodostettiin 1. tammikuuta 2017 kun viisi kuntaa Aviernoz, Évires, Les Ollières, Saint-Martin-Bellevue ja Thorens-Glières yhdistyivät. Uuden kunnan hallintopaikaksi nimettiin Thorens-Glières.
Kunnan nähtävyyksiä on linna "Château de Thorens". Sen rakennutti Geneven kreivi Gérold vuonna 1060. Linna on avoinna yleisölle.
Plateau des Glièresin ylänkö sijaitsee osittain kunnan alueella. Ylängöllä on siellä käytyjen toisen maailmansodan tapahtumien muistoksi pystytetty muistomerkki.
Veitsisaari (saari Keski-Suomessa)
Veitsisaari on saari  Suomessa. Se sijaitsee Päijänteen rannalla Jyväskylässä, Keski-Suomessa, maan keskiosassa noin 200 km Helsingistä pohjoiseen. Saaren pinta-ala on 1,4 hehtaaria ja sen pisin kohta on 270 metriä itä-länsi suunnassa.
Sasi
Sasi on kylä ja taajama Hämeenkyrössä Pirkanmaalla. Se on Hämeenkyrön toinen taajama Kyröskosken jälkeen. Sasin postinumero on 39130.
Munsbachin rautatieasema
Munsbachin rautatieasema (, , ) on juna-asema Itä-Luxemburgissa. Asemalla pysähtyy Regionalbahn-juna Luxemburgin kaupungista Saksan rajalle Wasserbilligiin.
Saken Seifullin
Saken Seifullin (, 15. lokakuuta 1894 – 25. huhtikuuta 1938 Almaty) oli kazakstanilainen kirjailija ja nationalisti. Häntä pidetään maansa tunnetuimpana kirjailijana.
Seifullin opiskeli opettajaksi ja valmistui Omskin opettajaseminaarista vuonna 1916. Seminaarissa hän sai innostuksen radikaaleihin sosialistisiin ja nationalistisiin oppeihin. Hän myös julkaisi vuonna 1914 ensimmäiset runonsa, jossa heijastuvat Kazakstanin ihmisten kohtalo, köyhyys ja vanhanaikainen patriarkaalisuus. Vallankumousvuonna 1917 hän toimi Kazakstanissa bolševikkien riveissä. Toukokuun 1918 kapinoinnin seurauksena Akmolinskin punainen hallitus kaadettiin ja sen johtajat, mukaan lukien Seifullin, joutuivat valkokaartilaisten vangeiksi. Vuonna 1920, jolloin Kazakstanin autonominen sosialistinen neuvostotasavalta perustettiin, Seifullin valittiin Kazakstanin keskusvaalilautakunnan puheenjohtajaksi. Vuonna 1922 hänet nimitettiin tasavallan opetusvaliokunnan varajäseneksi ja Kazakstanin kansankomissaarien neuvoston puheenjohtajaksi.
Tehtävässään Seifullin puolusti kazakin oman kielen asemaa. Vuodesta 1927 pidätykseensä vuonna 1937 Seyfullin oli useiden yliopistojen rehtori, toimi sanomalehden päätoimittajana ja kirjallisuuslehden toimittajana. Hän loi Kazakstanin kirjailijayhdistyksen. Hänellä oli samaan aikaan voimia julkaista kaunokirjallisuutta ja tieteellisiä teoksia.
Vuonna 1937 Seifullin pidätettiin syytettynä porvarillisesta nationalismista. Hänet ammuttiin kansan vihollisena yhdellä NKVD:n Alma-Atan vankiloista.
Hjalmar Askolin-Ingelberg
Fredrik Hjalmar Askolin-Ingelberg, ent. Ingelberg (24. syyskuuta 1882 Turku – 8. marraskuuta 1956 Tukholma) oli Suomen puolustusministeriön kansliapäällikkönä toiminut eversti, juristi ja liikemies.
Askolin-Ingelbergin vanhemmat olivat johtaja Fredrik Ingelberg ja Sofia Maria Helenius. Upseeritutkinnon hän suoritti 1903 ja oikeustutkinnon 1914. Askolin-Ingelberg palveli upseerina Suomen kaartissa 1903–1906. Rajamäen tehtaiden lainopillisena asiamiehenä 1915–1917 toiminut Askolin-Ingelberg työskenteli puolustusministeriössä ensin osastopäällikkönä ja sitten kansliapäällikkönä 1918–1922. Vuonna 1926 hänestä tuli Johannes Askolin -toiminimen johtaja ja Ab. Greggböle Egendomin toimitusjohtaja. Askolin-Ingelberg työskenteli erityisesti sahateollisuuden parissa. Suomen sisällissodassa Askolin-Ingelberg taisteli valkoisten puolella Jyväskylässä, toimi Lempäälän lohkon komentajana ja oli Viipurin valtauksessa kenraali Vilkaman esikuntapäällikkö. Hän toimi talvisodan jälkeen vapaaehtoisena SPR:n palveluksessa. Askolin-Ingelbergin puoliso oli Johannes Askolinin tytär ja perijätär Maini Askolin (k. 1929), jonka viides aviomies hän oli.
Fort Payne
Fort Payne on kaupunki Alabaman osavaltiossa, Yhdysvalloissa. Se kuuluu DeKalbin piirikuntaan ja on sen hallintokeskus. Vuoden väestönlaskennassa kaupungin väkiluku oli 14 012, mutta vuoteen 2017 mennessä se oli laskenut 14 071:een.
Windows Tehtävien ajoitus
Tehtävien ajoitus on osa Microsoft Windows käyttöjärjestelmää , joka tarjoaa mahdollisuuden ajoittaa ohjelmien tai skriptien käynnistyksen ennalta määriteltyjä kertaa tai tietyn aikojen välein: työn aikataulutus (tehtävän ajoitus). Se oli ensimmäinen käyttöön Microsoft Plus! for Windows 95 , koska "Järjestelmä Agentti" , mutta nimi muutettiin "Task Scheduler" vuonna Internet Explorer 4.0: n ja Windows 98. The Windows Event Log palvelun on oltava käynnissä, ennen kuin Task Scheduler käynnistyy.
Tätä palvelua ei tulisi sekoittaa scheduleriin, joka jakaa CPU resursseja muistissa oleville prosesseille.
Tehtävien ajoitus 1.0 tulee mukana seuraavissa järjestelmissä, Windows NT 4.0 (Internet Explorer 4.0 tai uudempi), Windows 2000, Windows XP ja Windows Server 2003. Se toimii Windows-palveluna jonka tehtävät ja aikataulut on tallennettu binäärimuodossa codice_1 tiedostoina. Tehtäviä käsitellään suoraan muokkaamalla codice_1 tiedostoja. Jokainen tehtävä vastaa yksittäistä toimintoa. Windows 95:ssä ( Internet Explorer 4.0 tai uudempi), Windows 98:ssä ja Windows Me:ssä, tehtävien ajoitus toimii tavallisena ohjelmana, codice_3. Sovellus näyttää tilakuvakeen ilmoitusalueella Windows 95- ja Windows 98 järjestelmissä. Windows Me:ssä se toimii piilotettuna palveluna, mutta voidaan asettaa näyttämään ilmoituskuvake. Ohjelmat ja skriptit voivat käyttää palvelua kuuden COM rajapinnan kautta. Microsoft tarjoaa DLL aikataulutusagentin, VBScript esimerkkikoodin ja kokoonpanotiedoston tehtävien ajoitusten automatisointiin.
Beaufort (Savoie)
Beaufort on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä Beaufort-sur-Doron.
Beaufortia keskiajalla suojaamaan rakennettu linna "Château de Beaufort" on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.
Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC-nimityksellä vuodesta 1968 lähtien.
Karrimor
Karrimor on brittiläinen urheiluvarusteiden valmistaja, joka perustettiin vuonna 1946 nimellä Karrimor Bag Company.
Yhtiön perusti Parsonsin perhe, ja se oli perheyritys vuoteen 1996, jolloin italialainen sijoitusyritys osti siitä osia. Tuolloin yrityksessä oli 320 työntekijää ja 20 miljoonan punnan liikevaihto.
Karrimorin on omistanut vuodesta 2004 Sports Direct International plc.
G-tyypin asteroidi
G-tyypin asteroidit ovat harvinaisia hiilipitoisia asteroideja. Huomattavin G-tyypin asteroidi on 1 Ceres.
V-tyypin asteroidi
V-tyyppiset asteroidit ovat asteroideja joiden spektrityypit ovat samanlaisia kuin 4 Vestan. Noin 6 prosenttia asteroideista on V-tyyppisiä. Ne ovat aika kirkkaita, ja ovat melko samanlaisia kuin S-tyypin asteroidit.
F-tyypin asteroidi
F-tyypin asteroidit ovat harvinaisia hiilipitoisia asteroideja. F-tyyppejä ovat esim. 142 Polana, 704 Interamnia ja 1493 Sigrid.
Séez
Séez on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 60 kilometriä Albertvillen kaupungista itään.
Séezin nimi tulee latinankielisestä sanasta sextum, joka tarkoittaa kuudetta kilometripylvästä. Kylä on rakennettu tämän virstanpylvään paikalle roomalainen tien varteen, joka oli tärkeä kulkureitti Viennen ja Milanon välillä.
Kunnan keskus sijaitsee 900 metrin korkeudessa vuoristoalueen sydämessä, mutta kunnan korkeimmat huiput yltävät 3000 metriin. Séez sijaitsee lähellä useita hiihtokeskuksia kuten Les Arcs, Tignes, Val d'Isere ja Sainte-Foy-Tarentaise.
Raymond Smith Dugan
Raymond Smith Dugan (30. toukokuuta 1878 – 31. elokuuta 1940) oli yhdysvaltalainen tähtitieteilijä ja pikkuplaneettojen löytäjä. Hänen vanhempansa olivat Jeremiah Welby ja Mary Evelyn Smith. Hän syntyi Massachusettsissa.
Viron puolustusvoimien komentaja
Puolustusvoimien komentaja on Viron puolustusvoimien ylin johtaja. Puolustusvoimien komentaja on Viron puolustusministerin alainen, mutta puolustusministerillä ei ole määräysvaltaa puolustusvoimien komentajaan.
Vincenzo Cerulli
Vincenzo Cerulli (20. huhtikuuta 1859 – 30. toukokuuta 1927) oli italialainen tähtitieteilijä ja Teramon observatorion perustaja.
Hän ansaitsi fysiikan loppututkinnon Rooma Sapienza-yliopistosta vuonna 1881.
Saamen Lohi
Saamen Lohi oli kalanviljelylaitos, joka toimi Inarissa. Valtio osti laitoksen 1995 lakkauttaakseen sen, sillä sieltä oli kirjolohista löytynyt Atlantin lohelle haitallista loista. Laitoksen sulkemista oli pyytänyt useaan otteeseen norjalainen ympäristöjärjestö Bellona.
Gossau (St. Gallen)
Gossau on kaupunki Sveitsissä Sankt Gallenin kantonissa. Kaupungissa on runsaat 18 000 asukasta.
Gossau sijaitsee Glattjoen pohjoisrannalla kumpuilevassa Mittellandissa Sankt Gallenin kaupungin länsipuolella.
Moottoritie A1 ja SBB:n rautatie Winterthurista Sankt Galleniin kulkevat Gossaun kautta. Gossausta lähtee myös SBB:n rautatie pohjoiseen Weinfeldeniin ja SOB:n rautatie etelään Herisauhun.
22 July
22 July on Paul Greengrassin ohjaama elokuva Utøyan verilöylystä ja etenkin sen jälkiselvittelyistä. "22 July" sai maailmanensi-iltansa Venetsian elokuvajuhlilla. Elokuva on suoratoistopalvelu Netflixin rahoittama ja se tuli Netflixiin maailmanlaajuisesti 10. lokakuuta 2018.
Paul Romer
Paul Michael Romer (s. 7. marraskuuta 1955 Denver, Colorado, Yhdysvallat) on yhdysvaltalainen taloustieteilijä ja oppiaineen professori New Yorkin yliopiston Stern School of Businessissa. Hän toimi aiemmin Maailmanpankin pääekonomistina lokakuusta 2016 tammikuuhun 2018 asti. Romerin tunnetuimmat saavutukset taloustieteessä liittyvät endogeenisen talouskasvuteorian kehittämiseen, mikä toi hänelle Nobelin taloustieteen palkinnon yhdessä William Nordhausin kanssa vuonna 2018.
Vesalainen
Vesalainen voi tarkoittaa:
Norman Robert Pogson
Norman Robert Pogson (23. maaliskuuta 1829 – 23. kesäkuuta 1891) oli englantilainen tähtitieteilijä joka työskenteli Madrasin observatoriossa Intiassa. Hän löysi useita pikkuplaneettoja ja teki havaintoja komeetoista.
Puna-armeijan hyökkäys Azerbaidžaniin
Puna-armeijan hyökkäys Azerbaidžaniin oli Venäjän sosialistisen federatiivisen neuvostotasavallan huhtikuussa vuonna 1920 suorittama sotilaallinen hyökkäys, joka kohdistui Azerbaidžanin demokraattiseen tasavaltaan. Venäjä sai tukea Azerbaidžanin bolševikeiltä, jotka kapinoivat Azerbaidžanin pääkaupungissa Bakussa.
21 huhtikuuta 1920 Tuhatševski sai käskyn hyökätä Azerbaidžaniin. Keskiyölla 27 huhtikuuta Azerbaidžanin hallitus sai selville että puna-armeija oli ylittänyt rajan maan pohjoisosassa. Lähes kaikki joukot lähetettiin Karabakhiin. Kenraali Shiklinsii ei kyennyt pysäyttämään puna-armeijan etenemistä Bakuun. Samana päivänä Venäjän kommunistinen puolue, Azerbaidžanin kommunistinen puolue ja Kaukasian alueellinen komitea perustivat Azerbaidžanin vallankuomouksellisen komitean, jonka johtajaksi julistettiin Nariman Narimanov. Pian komitean perustamisen jälkeen Hamid Sultanov vaati parlamenttiä antautumaan 12 tunnin sisällä.
Azerbaidžanin demokraattinen tasavalta lakkasi olemasta 28 huhtikuuta 1920. Venäjä miehitti Azerbaidžanin poliittisista ja taloudellisista syistä. Merkittävin syy oli Azerbaidžanin öljy.
William Nordhaus
William Dawbney Nordhaus (s. 31. toukokuuta 1941 Albuquerque, New Mexico, Yhdysvallat) on yhdysvaltalainen taloustieteilijä ja oppiaineen professori Yalen yliopistossa. Hän on tullut tunnetuksi ilmastonmuutoksen torjumiseen tähtäävän talouspolitiikan tutkimuksesta, ja hän sai tutkimuksensa ansiosta Nobelin taloustieteen palkinnon yhdessä Paul Romerin kanssa vuonna 2018.
Ernst Wilhelm Leberecht Tempel
Ernst Wilhelm Leberecht Tempel (4. joulukuuta 1821 – 16. maaliskuuta 1889), yleensä tunnettuna Wilhelm Tempel, oli saksalainen tähtitieteilijä joka työskenteli Marseillessa siihen asti kunnes Saksan-Ranskan sota puhkesi.
Rossen jaarli
Rossen jaarli on brittiläinen arvonimi, joka luotiin kahdesti Irlannissa; molempina kertoina Parsons-perheessä.
Parsonsit olivat alun perin englantilainen perhe Leicestershiresta; siellä oli viisi veljeä jotka asettuivat Irlantiin 16. vuosisadan loppupuolella. Yksi veljistä, William Parsons, nimettiin Bellamontin Baronetiksi vuonna 1620.
Perheistuin sijaitsee Birrin linnassa, Birrissä, Offalyn kreivikunnassa.
USS Freedom (LCS-1)
USS Freedom (runkonumero LCS-1) on Yhdysvaltain laivaston Freedom-luokan rannikkotaistelualus.
Alus tilattiin Lockheed Martinilta, missä työt aloitettiin 1. helmikuuta 2005 ja köli laskettiin 2. kesäkuuta. Alus kastettiin 23. syyskuuta 2006 kumminaan sotilasmestari Paul Ray Smithin leski Birgit Smith ja luovutettiin laivastolle 18. syyskuuta 2008. Alus otettiin palvelukseen 8. marraskuuta.
Alus on palveluksessa.
Vuoden 2018 Atlantin hurrikaanikausi
Vuoden 2018 Atlantin hurrikaanikausi käsitti hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2018.
Nimet valittiin esiintymisjärjestyksessä etukäteen julkaistulta listalta. Kauden aikana nimettiin 15 myrskyä, joista kahdeksan luokiteltiin hurrikaaneiksi. Keskimääräisellä kaudella on kuusi hurrikaania ja 12 nimettyä myrskyä.
Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.
Montvalezan
Montvalezan on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 60 kilometriä Albertvillen kaupungista itään Italian rajan tuntumassa.
Kunnan tärkein elinkeino on matkailu. La Rosièren laskettelukeskus sijaitsee Montvalezanissa.
Cape Girardeau
Cape Girardeau () on kaupunki Missourin osavaltiossa, Yhdysvalloissa. Se kuuluu Cape Girardeaun ja Scottin piirikuntiin. Vuoden väestönlaskennassa kaupungin väkiluku oli 37 941, mutta vuoteen 2017 mennessä se oli noussut 39 151:een. Mississippi valuu Cape Girardeaun läpi.
Suomen urheilu 1956
Suomen urheilu 1956 käsittelee vuoden 1956 merkittäviä uutisia ja tapahtumia suomalaisessa urheilussa.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Coming In for the Kill
Coming In for the Kill on brittiläisen popduon Climie Fisherin toinen ja viimeinen albumi, jonka EMI julkaisi vuonna 1989. Albumi ei menestynyt yhtä hyvin kuin yhtyeen edellinen albumi "Everything".
"Coming In for the Kill" sijoittui kotimaassaan Britannian albumilistan 35. sijalle. Ruotsissa se sijoittui Topplistanin 36. sijalle.
Kaikki kappaleet säv. ja san. Simon Climie ja Rob Fisher ellei toisin mainita.
Ritva Tikkanen
Ritva Tikkanen (s. 29. tammikuuta 1969 Varpaisjärvi) on suomalainen, filosofian tohtori, biokemisti ja professori. Hän työskentelee Saksassa Gießenissä Justus-Liebig-yliopistossa biokemian tutkimuslaitoksella.
Tikkanen valmistui ylioppilaaksi 1988 Varpaisjärveltä. Hän opiskeli biokemiaa 1988–1991 Turun yliopistossa. Gradutyönsä hän teki 1991 Kansanterveyslaitoksella Leena Peltosen ohjauksessa, kuten myös väitöstutkimuksensa "Structure, function and intracellular targeting of human lysosomal aspartylgucosaminidase" (1996). Hänen väitöskirjansa valittiin Helsingin yliopiston vuoden 1996 parhaaksi väitöskirjaksi ja lääketieteellisen tiedekunnan parhaaksi väitöskirjaksi.
Tikkanen johtaa AGU-tutkimusta, jossa selvitetään toiseen tautiin käytettyä Cystadane-nimistä lääkettä, vähentääkö se glykoasparagiinien kertymistä potilaiden veressä ja virtsassa.